[image: image1.jpg]Consell
de I’Audiovisual
de Catalunya





ACORD      23/2007, DE  17 DE GENER,  DEL PLE DEL CONSELL DE L’AUDIOVISUAL DE CATALUNYA

Expedient:  programa Joves x la pau (K3)

1. Els serveis tècnics del Consell han analitzat tres edicions del programa Joves x la pau, emeses pel K3 el 22, 27 i 28 de desembre de 2006. 

2. L’informe 7/2007 del Servei d’Anàlisi de Continguts, de 4 de gener de 2007, constata que Joves x la pau és un programa educatiu en el qual joves de diferents regions conflictives del món expliquen les seves vivències i què pensen que es pot fer per construir la pau.
El programa esmentat està qualificat per l’operador com a recomanat per a tothom. 

En les tres edicions analitzades s’ha detectat la presència de continguts que es poden considerar no adequats per emetre en programes qualificats per a tothom. Analitzant el llenguatge emprat, les temàtiques tractades, les formes de resolució de conflictes, l’aparició de violència i les representacions de la identitat personal i social, i aplicant els criteris de qualificació proposats pel Fòrum d’entitats de persones usuàries de l’audiovisual, el programa s’ha de qualificar com a no recomanat per a menors de 10 anys.
El Ple del Consell de l’Audiovisual de Catalunya ha adoptat els següents:

ACORDS

1.  Instar Televisió de Catalunya, SA, en cas de reemissió futura del programa  Joves x la pau, a senyalitzar el programa i l’oferta que se’n faci com a no recomanat per a menors de 10 anys.

2.   Notificar aquest Acord a Televisió de Catalunya, SA.

Barcelona, 17 de gener de 2007

Josep M. Carbonell i Abelló


Rafael Jorba i Castellví

President





Conseller secretari

